****

EKKE TÓKI - Tanító szak

**Tanítási gyakorlat 2. Fókuszban az ének-zene, testnevelés és VMT tárgyak**

**NBP\_TA310G4, LBP\_TA310G4**

**6. félév**

Egri képzési helyszín

(Nappali/Levelező tagozat)

**A gyakorlat előfeltétele:** nincs

**Kredit értéke:** 4

**Időtartam:**

Nappali munkarendben:

* csoportos: heti 8 óra
* egyéni: 5 nap
* 8 óra: 2 magyar, 1 matek, 1 környezet, 2 ének, 2 testnevelés

Levelezős munkarendben:

* csoportos: 20 óra/félév
* egyéni: 5 nap
* 5 óra: 1 magyar, 1 matek, 1 környezet, 1 ének, 1 testnevelés

**A gyakorlat helyszíne:** általános iskolai osztályban (1–4. osztály)

**A gyakorlat jellege:** kötelező, pótolni csak orvosi igazolással hitelesített betegség esetén lehetséges.

**Célja:**

* Az ének-zene, testnevelés és VMT tárgyak tanítására való felkészülés.
* A gyakorlat járuljon hozzá olyan jártasságok, készségek, képességek megalapozásához, melyek birtokában a hallgatók alkalmassá válnak az elméleti és tantárgy-pedagógiai ismereteik tudatos gyakorlati alkalmazására a napi oktató-nevelő munkában.
* Készítse fel a hallgatókat az ének-zene, testnevelés és a műveltségterületi tárgy tanítására
* Erősítse a pálya iránti elkötelezettséget, alapozza meg az oktató-nevelő munka gyakorlatához szükséges tudatos tanítói munkát.
* A hallgatók szerezzenek tapasztalatokat a tanítási óra tervezése, szervezése, megvalósítása, és a korszerű tanulásirányítás, a tanulók differenciált fejlesztése, valamint a tanulók teljesítményének diagnosztizálása és értékelése vonatkozásában.

**A tantárgy tartalma:**

Csoportos tanítási gyakorlat / Csoportos műveltségterületi tanítási gyakorlat során hallgató a gyakorló iskolában heti rendszerességgel hospitál vagy tanít (lehetőség szerint a tanítási gyakorlat során aktuális tantárgyak tantárgypedagógia/szakmódszertani kurzusáért felelős egyetemi oktató jelenlétében).

 A hallgató gyakorlatvezető irányításával a gyakorló iskolában órarendbe illesztett heti 8 órában végzi gyakorlatát, előkészítő, szak- és megbeszélő órán aktívan vesz részt. A hallgató gyakorlatvezető tanára, valamint csoporttársai óráit hospitálja, illetve a félév során a csoport előtt a lehetőségektől függően magyar, matematika és környezetismeret tárgyak mellett elsősorban technika és rajz tantárgyból órát tart.

**Feladatok:**

**Csoportos tanítás gyakorlat** ének-zene és testnevelés tantárgyból.

A csoportos gyakorlat az egész hallgatói csoport részvételével történik.

**Követelményei:**

* a hallgató a gyakorló iskolában **heti rendszerességgel hospitál vagy tanít** (lehetőség szerint a tanítási gyakorlat során aktuális tantárgyaktantárgypedagógia/szakmódszertani kurzusáért felelős egyetemi oktató jelenlétében).
* VMT tárgy hospitálása csoportos keretében (min. 2 óra)
* az óra tervezetének meghatározott időre történő leadása
* 1-1 teljes óra tanítása
* csoport előtt az óraelemzés, önreflexió, értékelés, a csoporttársak tevékenységének elemzése, értékelés a megadott szempontsor alapján.

**Egyéni gyakorlat:**

* a **hallgató 5 napot tölt a gyakorló iskolában**, hospitál, tanít és aktívan részt vesz az egyéb pedagógiai munkában.
* A hallgató **1–4. osztályban 2 ének-zene, 2 testnevelés, 1 matematika, 1 magyar irodalom, 1 magyar nyelvtan és 1 környezetismeret.** A megelőző órákon hospitál.
* Továbbá **hospitál 1 technika, 1 rajzórán.**
* Egy délután napközis foglalkozást tart.

**Követelmények:**

Az órákra szakszerű óravázlatot készít, amelyet a tanítás előtt a kért időpontban lead a gyakorlatvezetőnek esetleges korrekció céljából.

A hallgató a szorgalmi időszak utolsó hetében feltölt a szakvezető és az oktató által megnevezett felületre: 1 közismereti, 1 készségtárgy, illetve 1 választott műveltségterületi tárgy óravázlatát.

**A hallgatók értékelése:**

**Az aláírás feltétele:** részvétel a hospitálásokon, melyet az igazoló füzetben és/vagy hospitálási naplóban a szakvezető aláírásával igazol.

**Értékelés:** gyakorlati jegy

**Felelős, értékelő:** szakvezető

**Az értékelés előfeltétele:** a hallgató által elkészített dokumentumok leadása a szorgalmi időszak végéig, illetve a szakvezető és oktató által megadott időpontig.

**Szakmai gyakorlóhely/ek:**

Eszterházy Károly Katolikus Egyetem Gyakorló Általános, Közép, Alapfokú Művészeti Iskola és Pedagógiai Intézet Barkóczy úti épület, Bartók téri épület.